JohanHeinsen/ENO huggingface dataset:
Viborger Samler, 1840-06-27
J det med den 5te Januar 1839 sluttede Finantsaar udgjorde den indenlandske Forbrug af Spirituosa i Storbritannien og Jrland 30,868,562 Gallons (146,725,570 danske Potter) – i 1830 derimod kun 22 3/4 Mill. Gallons. – og i samme udfærdigedes 57,000 Bevillinger til at holde Værtshuus og 47,000 til at udsælge Øl og Frugtviin. J London bleve 21,237 Personer straffede for Politisorseelser, begaaede i Drukkenskab, og man seer at over 200,000 Mennesker i denne By faae offentlig Understøttelse formedelst Sygdomme og Udygtighed til Arbeide, som Følge af Brændeviinsbrik. (Bl. Sdahl.)
Viborger Samler, 1840-06-27
Handels=Efterretninger. London, den 19de Junii. J 24 Timer har Veirliget været stormende, forenet med stærke Regnbyger. J det Hele taget er Aarstiden dog gunstig for Kornmarkerne, og Hveden blomstrer. Tilførselen jevn. Tolden paa Hvede er stegen til 18 S. 8 d. Hvedepriserne ere uforandrede; Byg er vanskelig at afsætte.
Viborger Samler, 1840-06-27
Kjøbenhavn har i afvigte Mai Maaned havt en Korntilførsel fra Provindserne af omtrent 40,000 Tdr., og deriblandt c. 19,000 Tdr. Rug og 7,000 Tdr. Hvede. De høie Priser paa sidstnævnte Kornart have afholdt Brænderierne fra at kjøbe Samme; hvorimod det bedre har svaret Regning for dem at kjøbe Rug til de nuværende moderate Priser. (Berl. Td.)
Viborger Samler, 1840-06-27
Jndenlandske Efterretninger.
Viborger Samler, 1840-06-27
J en nylig udkommen Beskrivelse af Rosenborg Slot hedder og Regalierne: "Guldfæstet paa det Kgl. Sværd er paa begge Sider besat med Dækstene, men Grebet, Knappen og Pareerpladen med Rosenstene. Paa Balgen findes Danmark, Norges, Fyrstendømmernes og Provindsernes Vaaben af Guld, emaillerede, paa hver en liden Diamantkrone. Dopskoen er paa begge Sider prydet med Dækstene og Rosenstene. Hertil hører et guldbroderet Liv=Gehæng med Guldbeslag, besat med Diamanter. – "Salvebuddiken, siges der, er rund, af Guld emailleret og prydet med mange Diamanter." Berlingske Tidende har i et Par af de sidste Nummere leveret en Oversigt over Christian den Ottendes Regjering. Det forekommer muligt En og Anden at være en sær Jdee, siger Hels. Avis "at levere en Oversigt over Kongens Regjering i 6 Maaneder; men naar visse Folk ere saa glemsomme eller urimelige, at de neppe huske fra Uge til Uge, hvad der i den ædleste Hensigt indledes af Regjeringen, og de forøvrigt føre Regnskab med denne næsten paa Dagen, saa formene vi, at et Hukommelsemiddel som det ovennævnte er vel placeret. - Ligesom Fædrelandet alt for flere Dage siden meldte, at Justitsfondets Midler vare inddragne under Finantserne, saaledes meddeles her, at dette er Tilfældet med samtlige under det danske Cancelli henhørende Fonds."
Viborger Samler, 1840-06-27
Theaterchefen, Kammerherre Levetzau, er bleven udnævnt til tillige at være Chef for det kal Kapel. Jgaar forsvarede Cand. theol. Rasmus Nielsen, sin for Licentiatgr. i Theologien skrevne Disseriation de Speculativa historie sacræ tractande methodo (Om den hellige Histories speculative Behandlingsmaade). Ligeledes forsvarede igaar Cand. chirurg. & med. Carl Kayser sin for Licentiater, i Medicinen skrevne Dissertation: de versione in caput in situ foerusobliquo (Om Vending paa Hovedet i Fosterets skjæve Leie). (Berl. Td.)
Viborger Samler, 1840-06-27
Af Collegialtidendens Generalertract af Kjøbenhavns Brandforsikkring fra 1ste October 1838 til 30te Sepbr. 1839 sees, at Kassens Eiendele i Obligationer, Tilgsdehavende, Restancer og contant Beholdning den sidstnævnte Datum udgjorde 1,619,900 Rbd., medens dens Skyld efter Obligationer samt uafhentede Renter og Branderstatninger var 92,734 Rbd., saa at Kassen efter Liqvidation mellem Activer og Passiver altsaa eiede 1,527, 166 Rbd. Kassens sande Gevinst i det sidste Aar har kun været 15,159 Rbd. At Fondet ei har faaet en større Tilvært, hidrører fra de betydelige Brandskader, som i Aarets Løb have fundet Sted.
Viborger Samler, 1840-06-27
Angaaende Cand. jur. C. Lihmes Udnævnelse til Prøveprokurator ved Lands-Over- samt Hof- og StadsRetten siger Kbhavnsposten: For omtrent 2 Aar siden ansøgte adskillige Fuldmægtige hos Sagførerne ved Hof- og Stads=Retten om Ansættelse sammesteds som Prøveprokuratorer. Cancelliet sendte disse Ansøgninger til bemeldte Ret med Forespørgsel om, hvorvidt flere Sagførerposterkunde oprettes, og, saafremt Saadant formeentes tilraadeligt, hvo Retten da ansaae for de bedst qvalificerede Ansøgende. Rettens Betænkning gik ud paa, at der kunde ansættes 1 a 2 Sagførere endnu, og blandt de Ansøgende anbefaledes Orla Lehmann fortrinligen. Desuagtet bestikkede Cancelliet ingen Prøveprocurator. For nogle Maaneder siden døde Prokurator Høyer, og Ansøgernes Tal blev nu blandt Andre forøget med Hr. Lib me, der, som anført, er gaaet af med Seieren over sine Rivaler. - Der ere Grunde, som gjøre det besynderligt, at Hr. Lihme er bleven foretrukken for saamange dygtige Candidater, der med Held uddanne sig for Advocaturen, navnligen for en saa talentfuld og af den competenteste Autoritet, selve Retten, saa vel anbefalet Concurrent som Orla Lehmann. - Hr. Lihme havde allerede for flere Aar siden erholdt Bevilling som Prøveprokurator ved Hof- og Stads=Retten; men efter den lovbefalede Prøvetid, 2 Aar, blev han befunden uantagelig som virkelig Prokurator. Ved en sær, ellers uhørt Lemfældighed, forlængedes hans Prøvetid, og han blev atter funden uantagelig. Desuagtet foretrækker Cancelliet nu den samme Hr. Lihme for Orla Lehmann, der har produceret de uomstødeligste Beviser for at være det Kald voxen, for hvilket han har bestemt sig.
Viborger Samler, 1840-06-27
Den berømte Violoncellist Kellermann er ankommet her til Byen. (Dagen.) Paa Grund af Festen i Anledning af Bogtrykkerkunstens Jubilæum udgaaer imorgen intet Numer af Berl. Tid.
Viborger Samler, 1840-06-27
Professor Ursin har udgivet "Bogtrykkerkunstens Opfindelse og Udvikling i 400 Aar. En Festgave til dens fjerde Jubilæum", 6 1/2 Ark stort med Tylographier af Flinch, fremstillende Guttenbergs Statue med tilhørende 2 Basreliefer af Thorvaldsen, og Faesimilier af v. Gehmens danske Riimkrønsker.
Viborger Samler, 1840-06-27
Afdøde Fru Langes Gaard paa Hjørnet af Kongens Nytorv og Ny Adelgade, som er assureret for 62,000 Rbd., er igaar ved offentlig Auction bleven solgt til Hr. Capozzi for 46,750 Rbd. foruden Bankheftelsen (omtrent 2400 Rbd.). (Berl. Td.)
Viborger Samler, 1840-06-27
Det af Vælgerne i det 10de Valgdistrict for de mindre Eiendomsbesiddere i Sjælland i forrige Uge foretagne Valg paa en Deputeret til den forestaaende Stænderforsamling, er, som man havde al Grund til at vente det, faldet paa Prof. Clausen. - Ved det ligeledes afholdte Valg i Kjøbstædernes Valgklasse paa Bornholm vil Procurator Olivarius komme til at indtræde i Stænderforsamlingen.
Viborger Samler, 1840-06-27
Jongleuren Jean d'Abis foreviser i Dyrehaven, lit de parade og castrum doloris af Hs. Majestæt Kong Frederik den Sjette, under en Belysning af 130 Voxkjerter.
Viborger Samler, 1840-06-27
J Aarhuus er Bogtrykkerkunstens fjerde Secularfest, bleven feiret ved en stor Diner paa Raadhuset. Festen indledtes ved en Skaal for Kongen, der udbragtes af Justitsraad Willemoes. Dernæst udbragtes følgende Skaaler: "Guttenbergs Minde, (af Overkrigscommissair Bogtrykker Elmquist), for Almeenoplysning (Stiftsprovst Lindhardt), for Trykkefriheden, (Cand. philos. Boghandler Bruun. Denne Skaal ledsagedes af et sexdobbelt Hurra, for "Sandhed og hver som Sandhed ærer (Rector Bla che, for Pressens rette Brug, Typographerne",, Aarhuus By, &c. &c. Flere Sange bleve afsjungne til de forskjellige Skaaler, og nogle af disse ledsagedes med passende Taler. Om Aftenen blev der paa Theatret af det Müllerske Selskab opført Skuespillet "Johan Guttenberg, og førend Sammes Begyndelse blev der af Publikum afsjunget en af Hr. Fr. Snedorff Birch forfattet Sang. De fleste af de i Havnen liggende Skibe havde slaget i Anledning af Dagens Høitidelighed. (Ah. A.) Bogtrykkerkunstens 400 aarige Jubelfest. (Af S. S. Blicher.)
Viborger Samler, 1840-06-27
Nu er det fjerde Seculum henvunden, Fra hiin Dag, da i Syden blev opfunden Den Sortekunst, den Faustiske Magie, Det Guttenbergske Talerør, hvori Een Mund tilraaber Millioner. paa eengang udi alle Zoner. En Sortekunst? – Ja, men som gjorde lyst Hvor for var mørkt, som, hvor der for var tyst, Har ret bragt Liv i Talen - Den hele Verden er jo Hørefalen. Dyrt var det skrevne Bogstav, seent det gik, Kun Riig og Lærd den Sjæleføde fik. Men da paa anden Viis de Tydske dækked Bordet, For Hvermand daglig Kost blev Ordet. Hver Kundskabsgreen og hele Jorden vidt Fremblomstrede - derfor er Sort paa Hvidt. Hiin sorte Mand, som Krigens Pulver ved, Og derved gammel Vaabenkunst begraved, Har ikke saa forandred Verden, Som Den, der laved Trykkersværten. Og han, som nys udfandt at bruge Dampen, Hvorved, saa haabe Vi, skal stilles Kampen Jmellem Lys og Mørke, Ret og Magt, Han har de Guttenbergske Frugter bragt Til alle Verdens Torve let og snart Da først fik Tankerne tilbørlig Fart. Udødlig Ære for den Alle! Hvem vi med Skiel Velgjørere maae kalde; Men størst for dem, der Pressen har opfundet; Ved den er Jntet tabt, men Alting vundet. (Rand. Av.)
Viborger Samler, 1840-06-27
AVERTISSEMENTS. 300 Rbd. kunne i indeværende Termin erholdes tillaans imod anordningsmæssig Sikkerhed. Bogtrykker Wissing anviser. Oplag af Stöbegods.
Viborger Samler, 1840-06-27
Hos Undertegnede etableres i disse Dage et Oplag af Støbegods fra Hr. Schmiths Jernstøberie i Aalborg, isærdeleshed bestaaende af smukke Vindovne fra 12 til 50 Rbd. Stykket, Bilæggerovne fra 7 1/2 til 21 Rbd., Jerngrubekjedler fra 3 til 8 Skpr. Jndhold, alt til samme Priis som paa Støberiet i Aalborg er gjeldende. G. Boye.
Viborger Samler, 1840-06-27
Jyllandsposten, vil fra 1ste Juli d. A. udgaae 2de Gange ugentlig, hver Gang med 1 Hovednummer. Bladets heldige Fremgang, ved fortsat Forøgelse af nye tiltrædende Abonnenter, saavelsom Mængden af Redactionen tilstillede Afhandlinger og Jnserater, som saaledes beqvemmere og hurtigere kunne erholde Optagelse, har fornemmeligen, i Forening med Nutidens interessante Bladliteratur, tilskyndet mig til denne Udvidelse, som, ihvorvel den ikke ubetydeligen forøger Arbeidet samt Udgifterne af Trykning, Papiir, Forsendelse m.m., dog kun vil bevirke 1 Rigsbankmark Paalæg qvartaliter, som jeg haaber Bladets ærede Abonnenter, i Forhold til Præstationen, vil finde saa yderst billig, at jeg med Føie tør vente, ei alene ingen Afgang derved skulde foraarsages, men tvertimod at erholde en ikke ubetydelig forøget Tilgang, som ydermeere vilde opmuntre Redactionens byrdefulde og farefulde Bestræbelser, der altfor ofte lønnes med tid- og pengespildende Retssager. - Bidrag modtages, som hidtil, aldeles uden Betaling. Forfatterens Navn kan gjerne udelades, hvor intet Ansvar fordres. Naar forlanges skal Navnet blive fortiet. Alle Forsendelsesomkostninger udreder Redactionen, ligesom ny Tilgang til 1ste Juli antegnes i denne Maaned hos Bladets Commissionairer, i Viborg hos Boghandler Kabell. Saralyst, den 8de Juni 1840. C. G. Clausen.
Viborger Samler, 1840-06-27
(Hermed følger Tillæg.) Tillægs=Blad til Viborg Stifts-Tidende Hr.
Viborger Samler, 1840-06-27
Kjøbenhavn. Repræsentantskabet for Studenterforeningen har, som bekjendt, offentliggjort en Erklæring, i hvilken det anseer det for Pligt at protestere imod Gyldigheden af det academiske Senatsdecret om Ophævelsen af Studentersamfundet. Af Repræs. Erklæring være det tilladt at med dele Følgende: "Det er i Universitetslovene, at Senatet har søgt en Hjemmel for sin Fremfærd, forsaavidt det nemlig har udledt dennes formeentlige Retmæssighed af det særlige Forhold, der skal være lovbestemt imellem Studenterne og Senatet. Det har betragtet Myndigheden, til at ophæve Samfundet som en Deel af den Øvrighedsret, paa hvis Anerkjendelse fra Samfundets Side det gjentagne Gange forgiæves har gjort Fordring. Men selv om det overhovedet kunde indrømmes, at en underordnet Autoritets "Øvrighedsret over et Samfund skulde involvere Magt til at ophæve det, saa er dog i nærværende Tilfælde Ugyldigheden af denne Senatets Beviisførelse aldeles utvivlsom, efterdi den her er baseret paa en Forudsætning, der er indlysende falsk. Senatet har nemlig end ikke nogen Øvrighedsret over Samfundet. - Over Studenterne er der ved Universitets lovene hjemlet Senatet en vis Myndighed. Denne Grændse er ingenlunde med Bestemthed angivet; lang Praxis har gjort Retsforholdet end mere tvivlsomt. Men Loven indeholder intet Bud og den nærmeste Fortid ingen Praxis, der har kunnet overtyde os om, at der er hjemlet Senatet Magt til at formene Studiost at indgaae Foreninger med lovlige Formaal eller med Andre at deeltage i saadanne. – Over Candidaterne har Senatet ingen Myndighed. At disse ei heller træde i noget Retsforhold til Senatet ved at vorde Medlemmer af et Samfund, der fører Navn af Studentersamfund og forhandler academiske Anliggender, behøver intet Beviis. Senatet har selv erkjendt dette i Skrivelser af 3die Februar og 23de Mai d. A. - Selv altsaa om Senatets Øvrighedsret over Studenterne kunde udstrækkes saa vidt, at den medførte Magt til at formene dem Adgang til "Studentersamfundet" eller til at befale den Udtrædelse deraf, kunde dog denne Senatets Myndighed paa ingen Maade udstrækkes til dette Samfund anden Hovedbestanddeel, Candidaterne.
Viborger Samler, 1840-06-27
Fædrelandet kalder Consistoriets Bekjendtgjørelse om Ophævelsen af det saakaldte "Studentersamfund," ford dette ei har villet anerkjende den academiske Øvrigheds Tilsynsret: en juridisk Rullitet, som det er underligt at see en juridisk Professors Navn under.
Viborger Samler, 1840-06-27
Under Overskrift: "En skyldig Taksigelse, har Hr. Professor og Lector i det tydske Sprog ved Academiet i Sorøe, P. Hjort, ladet indrykke i Berl. Avis en Artikel, hvori Professor Hjort siger: "Jeg maa takke Prof. Bloch ret meget, fordi han selv har villet meddele (her i Bladet) et vakkert lille Portrait af sin ligesaa dristige som listige Polemik, i den bekjendte Retning mod aca ann demiske Ting og Personer. Han har ganske truffet min egen Smag, i saaledes at sætte et anskueligt billede ved Siden af en abstraktere Text. Exempler oplyse saa godt, Jeg har selv fulgt samme Methode i det 2det Oplag af min Danske Læsebog, som udkommer i disse Dage, og flere Steder i Texten ladet indsætte billedet af den Ting, som Ordene afhandlede, f. Ex. en Kameel, en Sælhund, en Orangoutang, o. fl. Jeg fatter vel ikke ganske, hvoraf denne behagelige Overeensstemmelse imellem os To hidrører, thi Professoren er hidsig, som man seer, men jeg er rolig, som man mærker; han er gammel, veed man, men jeg er ung, siger han, han er Adelsmand blandt de Lærde, nemlig Lærer i Græsk, Hebraisk o. s. v., jeg er simpel Borgerlig, som har at gjøre med Dansk og Tydsk, der ere trivielle Ting o. s. fr."
Viborger Samler, 1840-06-27
Stiftsprovst Tryde er i Berl. Tid. optraadt mod, Fædrelandet anlediget af en Artikel i d. Bl. Nr. 191, der, som Hs. H. siger, indeholder et høist uværdigt Angreb paa en hæderlig Mand (Overpræsident Kjerulff), og paa Hs. Majestæts private Forhold til ham. J Anledning af Diæternes Forhøielse for Officiererne ved de Commandoer, der skulle møde i Frederiksborg i Anledning af Kronningsfesten, og hvorved selv den yngste Secondlieutenants Gage er ansat til femten Mark - daglig; hvorimod Vagtmestere, Commandeersergeanter Corporaler og Gemene" erholde hver 1 Mk. - skriver een Mark - daglig: siger den Frisindede: "Om det forudsættes, at den unge Lieutenant er saa graadig, at han kan spise fjorten Gange meere end en gammel Sergeant eller Underofficier, der rimeligen ved lang Sulte cur har erholdt en stor Routine i at hungre, vide vi ikke; heller ikke tør vi afgjøre, hvorvidt det kan ansees krænkende, efter de bestaaende Forhold, at Underofficiers classen ved denne Høitidsfest sættes i Categorie med den simple Mand. – derimod er Misforholdet imellem Diæterne saa indlysende, at man næsten fristes til at antage, at de ere saaledes bestemte kun for at stadfæste den gamle Sætning, der omtaler at spare paa Skillingen og lade Daleren gaae.
Viborger Samler, 1840-06-27
Ved de i Mandags og Tirsdags paa Nørrefælled stedfundne Hestevæddeløb, have følgende Herrer ved dertil stillede Heste vundet de udsatte Præmier: Hr. O. Petersen (fire Præmier til Beløb 1400 Rbd.), Grev Reventlow (5 Pr. til Beløb 1200 Rbd.), Krigsraad Lasson (2 Pr. til Beløb 900 Rbd.), Hr. Fischer (? Pr. til Beløb 800 Rbd.), Hertugen af Augustenborg (2 Pr. til Beløb 850 Rbd.), Capt. Recke (45 Rbd.) og Hr. Vølkers (300 Rbd.) J Løbene for Bønderbeste Rasmus Michelsen (150 Rbd.), Ole Hansen (100 Rbd. og et Sølvbæger) og Niels Hansen (5 Rbd.) - Hs. Kgl. H. Prinds Ferdinand var Dommer Sagen imod forrige Amtsforvalter i Roeskilde Amtstuedistrict, J. C. Liebenberg, er i Tirsdags paakiendt ved Høiesteret. Jndstævnte er, ligesom tidligere ved Lands overretsdom, tilpligtet at betale til forskjellige Kasser et Beløb af 36,608 Rbd. foruden Renter eller i Mangel af Betaling hensættes til Fæstningsarbeide, indtil foranførte Sum er afbetalt eller han ved Døden afgaaer. Naar man veed, at det var en paa Straatag faldende Raket, som voldte den betydelige Jldebrand i Hillerød, Natten til den 20de Mai 1834, saa er det vist ikke uden Grund, at Amtets Tidende lægger Eierne af derværende straatækte Bygninger paa Hjertet at have ved det der forestaaende Fyrværkerie alle fornødne Brand= og Vandbærings=Reqvisiter paa rede Haand. Men - ikke mindre Grund har man til at forundre sig over, at i en By, hvor man har saa dyrekjøbt Erfaring, ikke i et Tidsrum af 6 Aar er sørget for at faae bortryddet samtlige hine farlige Tage. (Hels. Av.)
Viborger Samler, 1840-06-27
Til Kallundborgs Uldmarked, som afholdtes den 16de 17de og 18de dennes, var bragt til Salg: c. 54,800 F. Merinos-, c. 1200 B. Blandings-, c. 30000 R. dansk, og c. 800 R. Southdown Uld, i Alt c. 59,800 S. Heraf solgtes: c. 28,500 A. velvasket Merinos (hvoraf c. 18000 – fra de Lerche ske Schæferier) til 64 s. pr. H.; c. 5000 s. do. do., fra de Danneskjoldske Schæferier, til 62 s.; c. 6000 Pd. do. do. af omtrent samme Qualitet som den fra de Lercheske Schæferier, til 60 s.; c. 4000 R. do. do. (tildeels fra Fyen, af lidt ringere Qvalitet, til 56 s.; c. 1700 2. do. do. af samme Qvalitet, til 54 s.; c. 700 2 mindre godt vasket do., af samme Qvalitet, til 52 s.; c. 1400 s. do. do. af finere Qvalitet end den Lercheske, til 68 s. Usolgt blev c. 60000 R. (af Vask og Qvalitet omtrent som den LercheskeUld), som holdtes i 6264 s., men hvorfor ved Markedets Slutning kun blev budet c. 60 s.; 700 & finere Merinos end den Lercheske, som holdtes i 72 s., samt 800 R. af ringere Vask og Qvalitet end den Lercheske, som kunde have betinget 51 s. pr. A. De c. 1200 F. Blandings Uld solgtes til 44 s. Den danske Uld betingede 4452 s. pr. 8 efter Qvalitet, og de c. 800 B. Southdown 4852 s. pr. 84.
Viborger Samler, 1840-06-27
Priserne vare ligesom paa det i Aar afholdte Breslauer, Marked 2025 lavere end forrige Aar. De større Partier, Merinos Uld fra Kallundborg Egnen, som siden forrige Aar have tiltaget meget i Forædling, solgtes kun c. 20 pCt. lavere end forrige Aar. Efter Markedets Slutning ankom endvidere c. 600 A. Merinos Uld fra Jylland, som derfor forbleve usolgte. (Handlst.)¬
Viborger Samler, 1840-06-27
"Det er ret mærkeligt siger Lollands-Falsters Stiftstidende at see hvorledes Redacteuren af Fædrelandet, Prokurator Christensen, der saa stærkt forsvarede sit Andragende om at petitionere Stænderne om at andrage paa, at Frd. 27de Septbr. 1799 blev den ene gjældende Presselov, nu ømmer sig ved at een af denne Forordnings Bestemmelser anvendes mod ham. Vel mener han, at den mod ham brugte Fremgangsmaade hidtil er ukjendt i Praxis, og at det paaberaabte Lovsted er tvivlsomt, men vi ville dog troe, at dette tilligemed endeel andre af Forordningens Bestemmelser snart vil bidrage til at give ham den Overbeviisning, at en aldeles ny Presse lovgivning, saaledes som Man efter de bestaaende Forhold kan vente den affattet, vil være langt at foretrække for Frd. 27de Septbr. 1799."
Viborger Samler, 1840-06-27
Odense, den 22de Junii. Byens Stænderdeputerede, Hr. Cancellieraad Hempel, er igaar afreist til Hovedstaden, for at bivaane Kroningshøitidelighederne. (Hp. Av.) Statholderen i Hertugdømmerne Slesvig og Holsteen, Hs. Durchl. Landgreve Friedrich af Hessen, er afreist til Badet Neundorff, en By i Nederhessen, berømt for sine Svovlbade.
Viborger Samler, 1840-06-27
Atter er i Nærheden af Rendsborg, nemlig i Münsterdorf, foregaaet et natligt Jndbruds-Røveri. Hos en Landmand ved Navn Ruhmann stege nemlig tvende, med Sabel og Pistoler bevæbnede Karle i Natten til 12te Juni ind igjennem Vinduet og tvang Manden, der laa i sin bedste Søvn, til at staae op og aabne dem sine Gjemmer, hvoraf de da borttoge 100 Mk. i Contanter, samt nogle Klædningsstykker og andre Gjenstande. Nu have Beboerne besluttet at sørge for deres Sikkerhed, ved for egen Regning at holde en natlig Patrouillevagt af 4 Mand; men haardt nok er det, at Man saaledes, i et civiliseret Land, ligesom i Næverettens Tid, maa hytte g selv saa godt Man kan. (Jtzeh. Ugbl.)
Viborger Samler, 1840-06-27
Ribe. Vore Brændeviinsbrænderier ere i denne Tid blevne forøgede med tvende nye, idet Dhrr. Kjøbmænd Bjerrum og Brorsen hver have anlagt et, Hr. Bjerrum er et rhinlandsk Dampbrænderi, som snart vil komme i Drivt, Hr. Brorsens er allerede i fuld Gang. – Som man erfarer, vil nu ogsaa blive anlagt et Dampbrænderi i Varde. – Aalborg Avis har meddeelt et Rygte om, at 300 Fiskere fra Fano skulde være druknede under sidste stærke Storm. Vi kunne Gudskeelov forsikkre, at dette Rygte er aldeles falskt, og at der under hiin Storm ikke er druknet en eneste Fisker der fra Øen, af hvis Beboere iøvrigt vel neppe en Trediedeel af det angivne Antal befatter sig med Fiskeriet. – Det vakkre weitzmanske Selskab gav i Søndags de sidste Forestillinger her. Om Eftermiddagen gik Directeuren selv op af en 20 Alen høi Line, førende en lukket Skub karre, hvori befandt sig en Deel Duer, som han midt paa Linen aabnede for og lod flyve. Karrens Haandgreb havde han fastgjorte ved Hofterne, medens han holdt Balanceerstangen i Hænderne. Selskabet agter sig herfra til Flensborg. (Ribe Av.) Dhrr. Jngversen til Viufgaard og Dalgas til Aldebertsminde bekjendtgjøre Følgende i Aarhuus Avis: Foranledigede ved flere Forespørgsler finde vi det nødvendigt at bekjendtgjøre for et æret Publicum, at vi ingenlunde have opgivet Jdeen til Opførelse af en Mindestøtte for vor tabte Frederik. Hvad Landet skylder Ham, staaer for dybt indpræget i vore Hjerter, til at vi ikke skulle gjøre Alt hvad der staaer i vores Magt for at opnaae Udførelsen, af vores Plan. Men da vi saae og nødsagede at opgive vores første Jdee, at placere den paatænkte Støtte paa Himmelbjerget, have vi maattet see os om en anden Plads. Denne have vi da ogsaa fundet paa Skanderborg Slots bakke, som velvilligen er os indrømmet af Vedkommende i Skanderborg, men hvortil høiere Approbation endnu behøves. Paa denne er det vi vente, og vi maa derfor bede Vedkommende at have lidt Taalmodighed endnu. Langholt Gaard og Gods i Kjær Herred, er ved anden Auction i Tirsdags, den 23de De, kjøbt for 71,000 Rbd. af Hr. Ahlmann fra Gravensteen, og Buddet paa Stedet bleven approberet. (Rand. Av.)
Viborger Samler, 1840-06-27
Høiesteret har i disse Dage in torminis stadfæstet Overrettens Dom over de Niddinger, som havde Deel i det skjendige Overfald paa den unge Thanning i Hjørring. Lars Chr. Pedersen bliver, ifølge Samme, at straffe med 3 Aars og Anders Christensen med 2 Aars Forbedringshuusarbeide, ligesom Christen Anders Bindslev med 4 Gg. 5 Dages Fængsel paa Vand og Brød.
Viborger Samler, 1840-06-27
Den fjerde Tiltalte, Handelsbetjent Niels Mortensen fri fandtes for Actors videre Tiltale, med Forpligtelse at deeltage i Udredelsen af Actionens Omkostninger. (Kbhvsp.) Viborg. J Gaar er Gaardmand Niels Christensen Moesbeks Morder bleven henrettet.
Viborger Samler, 1840-06-27
(Børs-Coursen, af 23de Juni, er uforandret.)
Viborger Samler, 1840-06-27
Ved Tallotteriets 1372de Trækning i Altona, den 23de Juni, udkom: No. 79. 82. 26. 67. 68.
Viborger Samler, 1840-06-27
Reisende. Med Dagvognen fra Randers til Viborg, den 25de Junii: Fru Theil, Jomfru Theil.
Viborger Samler, 1840-06-27
Paa 2den Søndag efter Trinitatis prædiker Hr. Pastor Hindberg i Domkirken; i Søndresogns Kirke Hr. Pastor Ursin.